Dr Loebegge isch dr berüehmtischt Strassenegge vo Bärn. Dört macht men ab, we me "i d Stadt" geit ga "rohre". Für d Zyt vom ManiMatterHerbst (26.09.02 - 20.10.02) het dr Loeb-Egge "Mani-Matter-Egger" gheisse. Ds Warehus "Loeb" het einisch - no vor de Sacktelefon - dört sogar es Telefon ygrichtet, wo me het chönne häre alütte, we bevor me zspät bim Rendez-vous isch gsi. Im Merze 1981 het dr Loeb gfyret: "Bern grüsst Bern - 100 Jahre Loeb, März 1981". Denn het me chönne im Loeb i amerikanische Adrässbüecher Näme us "Bärn USA" usesueche u uf Chöschte vom Loeb öpperem e Charte schicke. I ha nie Antwort übercho... No hüt hets am Loebegge e Tafele - e Foto drvo u no meh vo Bärn hets uf dr Syte vom Peter Jensen us Bern Idaho - mit de Näme vo dene Stedt: